549.25 REGOLAMENTI DWAR IL-ĦARSIEN TAL-ILMA MIT-TNIĠĠIS KAĠUNAT B’NITRATI ĠEJJIN MILL-BIEDJA L-AVVIŻ LEGALI 343 tal-2001, kif emendat bl-Avviżi Legali 233 tal-2004, 426 tal-2007 u 78 tal-2013. L-AVVIŻ LEGALI 343 tal-2001, kif emendat bl-Avviżi Legali 233 tal-2004, 426 tal-2007 u 78 tal-2013. 1. It-titolu ta’ dawn ir-regolamenti hu Regolamenti dwar il-Ħarsien ta’ l-Ilma mit-Tniġġis kaġunat b’Nitrati ġejjin mill-Biedja. 2. Dawn ir-regolamenti għandhom l-objettiv li jnaqqsu t-tniġġis ta’ l-ilma kaġunat jew imġiegħel b’nitrati ġejjin mill-biedja u li jipprevjenu milli jkompli jsir tniġġis bħal dak. 3. Għall-fini ta’ dawn ir-regolamenti u sakemm ir-rabta tal-kliem ma tkunx teħtieġ xor ta’ oħra: " annimali " tfisser l-annimali kollha miżmuma għall-użu jew għall-profitt; " awtorità kompetenti " tfisser id-Dipartiment għall-Ħarsien ta’ l-Ambjent taħt id-direzzjoni tad-Direttur għall-Ħarsien ta’ l-Ambjent u tali korp jew persuna oħra li l-Ministru responsabbli għall-ambjent jista’ b’ordni fil-Gazzetta jippreskrivi u korpi jew persuni differenti jistgħu jiġu hekk imsemmija bħala l-awtorità kompetenti għal disposizzjonijiet differenti u għal għanijiet differenti ta’ dawn ir-regolamenti; "demel ta’ l-annimali " tfisser ħmieġ imneħħi mill-ġisem ta’ l-annimali jew taħlita ta’ skart u ħmieġ imneħħi mill-ġisem ta’ l-annimali, ukoll jekk fiforma pproċessata; "ddemmel " tfisser iż-żieda ta’ materjal ma’ l-art kemm bit-tifrix fuq wiċċ l-art, l-injezzjoni fl-art, tqegħid taħt il-wiċċ ta’ l-art jew taħlit mal-livelli tal-wiċċ ta’ l-art; "ewtrofikazzjoni " tfisser l-arrikkiment ta’ l-ilma b’nutrijenti, speċjalment komposti ta’ nitrogenu u, jew fosfru, li jikkaġunaw tkabbir aċċellerat ta’ l-alki u forom ogħla ta’ pjantihekk li jipproduċu taqlib xejn mixtieq fil-bilanċ ta’ l-organiżmi preżenti fl-ilma u fil-kwalità ta’ l-ilma inkwistjoni; "fertilizzant " tfisser kull sustanza li jkun fiha kompost tan-nitroġenu inkella komposti tan-nitroġenu utilizzati fuq il-ħamrija biex jgħinu fit-tkabbir tal-veġetazzjoni; dan jista’ jinkludi d-demel ta’ l-annirnali, ir-residwi mill-oqsma ta’ l-akwakultura u l-ħama tad-drenaġġ; "fertilizzant kimiku " tfisser kull fertilizzant li jkun immanifattu-rat bi proċess industrijali; "ilma ħelu " tfisser ilma li jinsab fistat naturali u li jkollu konċentrazzjoni baxxa ta’ mluħa, li ta’ spiss huwa aċċettabbli bħala tajjeb biex jiġi mtella’ u ttrattat biex minnu jkun prodott l-ilma tax-xorb; "ilma ta’ l-art " tfisser kull ilma li jinsab taħt il-wiċċ ta’ l-art fiż-żona tas-saturazzjoni u f’kuntatt dirett ma’ l-art jew mal-ħamrija ta’ taħt l-art; " kompost tan-nitroġenu " tfisser kull sustanza li jkun fiha n-nitroġenu għajr in-nitroġenumolekulari gassuż; "tniġġis" tfisser ir-rimi, dirett jew indirett, ta’ komposti tan-nitroġenu minn sorsi tal-biedja fl-ambjent ta’ l-ilma, bil-konsegwenza li dan jikkawża periklu għas-saħħa tal-bniedem, ħsara fir-riżorsi ħajjin u fl-ekosistemi ta’ l-ilma, ħsara lill-amenitajiet jew interferenza ma’ kull użu ieħor leġittimu ta’ l-ilma; "żona vulnerabbli " t fisser area ta’ l-arti msemmija skond ma hemm fir-regolament 4(2). 4. Żoni vulnerabbli. Emendat: A.L.233 tal-2004. (1) L-awtorità kompetenti għandha tidentifika kull ilma affettwat mit-tniġġis u ilma li jista’ jkunu affettwat mit-tniġġis kemm-il darba ma titteħidx azzjoni konformi mar-regolament 6 skond il-kriterji stipulati fl-Anness I. (2) L-awtorità kompetenti għandha ssemmi bħala żoni vulnerabbli l-arei kollha magħrufa ta’ art f’Malta li jnixxu f’xi ilma minn dawk identifika ti skond ma hemm fis-sub regolament (1) u li jikkontribwixxu għat-tniġġis. (3) L-awtorità kompetenti għandha tirrevedi jekk ikun hemm bżonn terga’ tifli jew iżżid mat-tismija ta’ żoni vulnerabbli kif adatt, u mill-anqas kull erba’ snin, tieħu inkonsiderazzjoni bidliet u fatturi mhux previsti fiż-żmien tat-tismija li tkun saret qabel. (4) L-awtorità kompetenti tkun eżenti mill-obbligu li tidentifika żoni vulnerabbli speċifiċi, kemm-il darba dawn jistabbilixxu u japplikaw il-programmi ta’ azzjoni msemmija fir-regolament 6. 5. L-awtorità kompetenti għandha tipprovdi livell ta’ protezzjoni. Emendat: A.L.233 tal-2004. L-awtorità kompetenti għandħa b l-iskop li tipprovdi għal kull ilma livell ġenerali ta’ protezzjoni kontra t-tniġġis: (a) tistabbilixxi kodiċi jew kodiċijiet ta’ prattika tajba fil-biedja, biex ikunu implimentati mill-bdiewa fuq bażi volontarja, u li jkun fihom disposizzjonijiet li għall-inqas ikopru s-suġġetti msemmija fl-Anness IIA; (b) t waqqaf fejn ikun hemm bżonn programm, li jkun jinkludi l-għoti ta’ taħriġ u informazzjoni għall-bdiewa, filwaqt li tippromwovi l-applikazzjoni tal-kodiċi jew kodiċijiet ta’ prattika tajba fil-biedja. 6. Programm ta’ azzjoni. Emendat: A.L.233 tal-2004; A.L.78 tal-2013. (1) L-awtorità kompetenti għandha, wara l-ewwel tismija msemmija fir-regolament 4(2) jew fi żmien sena minn kull tismija addizzjonali msemmija fir-regolament 4(4), għall-fini tar-realizzazzjoni ta’ l-objettivi speċifikati fir-regolament 2, tistabbilixxi programmi ta’ azzjoni fejn jidħlu żoni vulnerabbli msemmija. (2) L-awtorità kompetenti għandha tassigura li programm ta’ azzjoni jista’ jirrelata għaż-żoni vulnerabbli kollha fit-territorju, jew, fejn l-awtorità kompetenti tikkonsidra li dan ikunhekk adatt, programmi differenti jistgħu jkunu stabbiliti għal żoni jew għal partijiet minn żoni vulnerabbli differenti. (3) Il-programmi ta’ azzjoni għandhom jieħdu konsiderazzjoni: (a) id-data kollha xjentifika u teknika disponibbli, prinċipalment b’riferenza għal kontribuzzjonijiet ta’ nitroġenu rispettivi li joriġinaw minn sorsi tal-biedja u oħrajn; (b) kondizzjonijiet ta’ l-ambjent fir-reġjuni rilevanti ta’ l-awtorità kompetenti involuta. (4) Il-programmi ta’ azzjoni għandhom ikunu implimentati fi żmien erba’ snin mit-twaqqif tagħhom u jkunu jikkonsistu fil-miżuri mandatorji li gejjin: (a) il-miżuri fl-Anness III; (b) dawk il-miżuri li l-awtorità kompetenti ippreskriviet fil-kodiċi jew kodiċijiet ta’ prattika tajba fil-biedja skond ir-regolament 5, minbarra dawk li kienu mwarrba bil-miżuri fl-Anness III. (5) L-awtorità kompetenti għandha barra minn hekk tieħu, fl-ambitu tal-programmi ta’ azzjoni, tali miżuri addizzjonali jew azzjonijiet rinforzati li hija tikkonsidra neċessar ji kemm-il darba, fil-bidu jew fid-dawl ta’ l-esperjenza miksuba fl-implimentazzjoni tal-programmi ta’ azzjoni, jidher lill-awtorità kompetenti li l-miżuri msemmija fis-sub regolament (4) ma jkunux suffiċjenti biex jiksbu l-objettivi speċifikati fir-regolament 2. Fl-għa/la ta’ dawn il-miżuri jew azzjonijiet, l-awtorità kompetenti għandha tieħu konsiderazzjoni l-effettività tagħhom u l-ispiża tagħhom relattiva għal miżuri oħra preventivi li jkunu possibbli. (6) L-awtorità kompetenti għandha tabbozza u timplimenta programmi ta’ sorveljar biex tevalwa l-effettività tal-programmi ta’ azzjoni mwaqqfa konformi ma’ dan ir-regolament: Iżda jekk l-awtorità kompetenti tapplika dan ir-regolament, l-awtorità kompetenti għandha tissorvelja l-kontenut ta’ nitrat f’kull ilma (ilma tal-wiċċ u ilma ta’ l-art) f’punti ta’ miżura magħżulin li jagħmluha possibbli li jiġi stabbilit xi jkun il-grad ta’ tniġġis minn nitrat fl-ilma minn sorsi tal-biedja. (7) L-awtorità kompetenti għandha tirrevedi u jekk ikun meħtieġ terġa’ tifli l-programmi ta’ azzjoni, inkluż il-miżuri addizzjonali li jittieħdu b’mod konformi mas-sub regolament (5), mill-anqas darba kull erba’ snin. (8) Il-Programm ta’ Azzjoni dwar in-Nitrati, kif emendat minn żmien għal żmien, għandu jiġi ppubblikat fil-Gazzetta. 7. Tismija ta’ żoni vulnerabbli. Emendat: A.L.233 tal-2004. (1) Għall-fini tat-tismija u r-reviżjoni tat-tismija ta’ żoni vulnerabbli, l-awtorità kompetenti għandha: (a) tissorvelja l-konċentrazzjoni tan-nitrat fl-ilma ħelu tul perjodu ta’ sena: (i) fl-istazzjonijiet tat-teħid ta’ kampjuni ta’ l-ilma tal-wiċċ, u, jew fi stazzjonijiet oħra tat-teħid ta’ kampjuni li jkunu rappreżentattivi ta’ l-ilma tal-wiċċ, mill-anqas ta’ kull xahar u b’mod iktar frekwenti meta jkun hemm xi għar għar; (ii) fistazzjonijiet tat-teħid ta’ kampjuni li jkunu rappreżentattivi ta’ l-ilma ta’ taħt l-art, f’intervalli regolari; (b) tirrepeti l-programmi ta’ sorveljar delineati fil-paragrafu (a) mill-anqas darba kull erba’ snin, minbarra dawk l-istazzjonijiet ta’ teħid ta’ kampjuni fejn il-konċentrazzjoni tan-nitrat fil-kampjuni kollha preċedenti kienet taħt il-25 mg/lu fejn ma jkun deher ebda fattur ġdid li kien mistenni jżid il-kontenut tan-nitrat, f’liema każ il-programm ta’ sorveljar irid jiġi mtenni biss darba kull tmien snin; (ċ) tirrevedi l-istat ewtrofiku ta’ kull ilmaħelu tal-wiċċ, l-ilma fl-estwarji u dakkostali taż-żoni darba kull erba’ snin. (2) Għandhom jintużaw il-metodi ta’ riferenza ta’ tikjil stipulati fl-Anness IV. 8. Linji direttivi dwar is-sorveljar. L-awtorità kompetenti tista’ tippubblika linji direttivi għas-sorveljar imsemmi fir-regolamenti 6 u 7 li jista’ jsir skond il-proċedura stipulata fir-regolament 10. 9. Adattament ta’ l-Annessi. L-Annessi li jinsabu ma’ dawn ir-regolamenti jistgħu jkunu adattati biex jinkludu kull progress xjentifiku u tekniku. 10. Rapporti informattivi. L-awtorità kompetenti, għar-rigward tal-perjodu ta’ erba’ snin li jiġi minnufih wara d-dħul fis-seħħ ta’ dawn ir-regolamenti u għar-rigward ta’ kull perjodu ta’ erba’ snin sussegwenti, għandha tippubblika rapport li jkun fih l-informazzjoni delineata fl-Anness V. 11. Reati kontra dawn ir-regolamenti. Persuna tkun ħatja ta’ reat kontra dawn ir-regolamenti jekk: (a) tonqos milli tħares xi disposizzjoni ta’ dawn ir-regolamenti jew ta’ xi ordni leġittimament mogħtija skond xi disposizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) tassoċja ruħha jew tittanta tassoċja ruħha ma’ xi persuna jew tgħin, jew tħajjar, lil xi persuna oħra b’liema mezz ikun, inkluż ir-reklamar, l-għoti ta’ pariri jew il-ħlas ta’ flus biex tikser id-disposizzjonijiet ta’ dawn ir-regolamenti jew biex tonqos milli tħares xi disposizzjoni tagħhom, inkluża kull ordni mogħtija leġittimament skond xi disposizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 12. Pieni. Emendat: A.L.426 tal-2007. Min jagħmel reat kontra dawn ir-regolamenti jista’, meta jinsabħati, jeħel: (a) meta jinsabħati għall-ewwel darba, multa ta’ mhux anqas minn elfumija u erbgħa u sittineurou disgħa u sitt inċenteżmu (€ 1, 164.69) iżda mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37); (b) meta jinsabħati għat-tieni darba jew aktar drabi, multa ta’ mhux anqas minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) iżda mhux iżjed minn erbatelef u sittmija u tmienja u ħamsineuro u ħamsa u sebgħ in ċenteżmu (€ 4, 658.75), jew għal priġunerija għal żmien mhux iżjed minn sentejn, jew għal dik il-multa u priġunerija flimkien: Iżda l-qorti għandha tordna lil persuna li tkun insabet ħatja li għamlet reat kontra dawn ir-regolament itħallas għall-ispejjeż imġarrba mill-entitajiet pubbliċi u, jew persuni oħra li jaġixxu f’isimhom u li jkunu involuti fl-implimentazzjoni ta’ dawn ir-regolamenti u r-restituzzjoni ta’ l-ambjent minħabba fir-reat li jkun sar, ir-revoka tal-permess maħruġ mill-Pulizija u l-konfiska tal-corpus delicti. 13. Applikabilità tal-Kodiċi Kriminali. Kap. 9. (1) Id-disposizzjonijiet ta’ l-artikoli 23 u 30(1) tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità m’għandha f’ebda każ tkun għal inqas minn sena. (2) Kap.9. Kap. 9. Minkejja d-disposizzjonijiet ta’ l-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista’ jkun il-każ, u għandhom ikunu skond id-disposizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti. 14. Lingwa ta’ l-Annessi. L-Annessi li jinsabu ma’ dawn ir-regolament i qegħdin jiġu ppubblikati fil-lingwa Ingliża flimkien mat-test Ingliż ta’ dawn ir-regolamenti.